CELEX: 31976D0545
Language: el
Date: 1976-06-01 00:00:00
Title: 76/545/ΕΟΚ: Απόφαση τής Επιτροπής τής 1ης Ιουνίου 1976 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Presse a injecter BUCHER TS—150», εφοδιασμένης μέ απαραίτητη μήτρα γιά τήν λειτουργία της

Avis juridique important

|

31976D0545

76/545/ΕΟΚ: Απόφαση τής Επιτροπής τής 1ης Ιουνίου 1976 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Presse a injecter BUCHER TS—150», εφοδιασμένης μέ απαραίτητη μήτρα γιά τήν λειτουργία της  

Επίσημη Εφημερίδα αριθ. L 160 της 22/06/1976 σ. 0010 - 0010 Ελληνική ειδική έκδοση: Κεφάλαιο 02 τόμος 2 σ. 0149 

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Ιουνίου 1976 περί απορρίψεως του χαρακτηρισμού ως επιστημονικής της συσκευής με την ονομασία "presse a injecter BUCHER TS-150", εφοδιασμένης με απαραίτητη μήτρα για την λειτουργία τηςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),  τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και κυρίως το άρθρο 5,  Εκτιμώντας:  ότι με επιστολή της 16ης Ιανουαρίου 1976 η Βελγική Κυβέρνηση εζήτησε από την Επιτροπή να καθορίσει αν η συσκευή με την ονομασία "presse a injecter BUCHER TS-150", εφοδιασμένη με απαραίτητη μήτρα για την λειτουργία της, πρέπει να θεωρείται ή μη σαν  επιστημονική συσκευή- ότι σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75 ομάδα εμπειρογνωμόνων αποτελουμένη από αντιπροσώπους όλων των Κρατών μελών, συνήλθε στις 5 Μαΐου 1976 στο πλαίσιο της Επιτροπής Τελωνειακών Ατελειών, προς το σκοπό  εξετάσεως της προκειμένης περιπτώσεως- ότι από αυτή την εξέταση προέκυψε ότι η εν λόγω συσκευή είναι πιεστήριο με έγχυση συνήθους χρήσεως, δυναμένης σαφώς να χρησιμοποιηθεί σ' όλους τους τομείς της εμπορικής παραγωγής που απαιτούν χώνευση με έγχυση- ότι δεν φέρει, καθ' εαυτή κανένα ειδικό μηχανισμό για τη χρησιμοποίησή της ειδικά για επιστημονικούς σκοπούς και ότι ο τύπος της μήτρας που προσαρμόζεται στη συσκευή αυτή είναι ανεπαρκής για να της προσδώσει τον χαρακτήρα της επιστημονικής συσκευής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "presse a injecter BUCHER TS-150", εφοδιασμένη με απαραίτητη μήτρα για την λειτουργία της, δεν πρέπει να θεωρείται ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, την 1η Ιουνίου 1976.  Για την Επιτροπή Finn GUNDELACH Μέλος της Επιτροπής  (1) ΕΕ αριθ. Ν 184 της 15.7.1975, σ. 1.  (2) ΕΕ αριθ. Ν 316 της 6.12.1975, σ. 17.